|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 9** | | ОДЕЉЕЊЕ**:** | ДАТУМ**:** | |
| Наставна тема: | Hier wohne ich gerne! | | | |
| Наставна јединица: | Land und Leute – Saubere Luft in der Stadt! | | | |
| Тип часа: | Обрада | | | |
| Циљ часа: | Примена стечених језичких компетенција у разумевању текстова који описују садржаје везане за тему заштите животне средине употребом уобичајених и алтернативних средстава превоза. | | | |
| Очекивани исходи: | **На крају часа ученици ће бити у стању да:**   * разумеју садржај текстова који описују употребу средстава јавног превоза у циљу заштите животне средине, * попуне текст или дају кратак одговор на поменуту тему, * усмено и писмено опишу пут до неког циља у граду. | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, рачунар, план града (пројекција или папирно издање) | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 14 и 15. Као увод у тему наставник поставља следећа питања: Was siehst du auf der Seite? / Was ist auf den Abbildungen zu sehen? Um welches Thema geht es wahrscheinlich? Подсећа ученике на Агенду 2030 и који су неки њени циљеви, и то да се данашњи садржај часа бави циљем 11, а то су инклузивни, безбедни, прилагодљиви и одрживи градови и насеља. Пажња мора бити усмерена на:   * безбедне, удобне и добро опремљене станове за све * приступачан систем јавног превоза * простране зелене површине * све јавне просторе и зграде у којима људи могу боравити * мреже за снабдевање водом, електричном енергијом, гасом и уклањање отпада. | | | |
| **Главни део:**  (35 минута) | **Активност 1:** Ученици раде вежбу 1 према упутству, следи семантизација и контрола задатака.  **Активност 2:** Задатак 2 и 3 раде такође самостално, контрола у пленуму.  **Активност 3:** Задатак 4 и 5 раде се у пару. Оба задатка представљају парови пред одељењем.  **Активност 4:** Уколико постоје техничке могућности, ученици могу да ураде (у пару или у групи) мини истраживање на интернету на тему који то алтернативни облици саобраћаја постоје у месту у којем живе (уколико је место сувише мало, могу се позабавити неким велеградом, по сопственом избору), резултате истраживања треба усмено да представе одељењу.  Активност 4 може да се реализује на три начина:  1. Ученици истражују код куће на интернету о датој теми/задатку пре данашње лекције (flipped classroom), како би резултате претраге представили пред одељењем на часу.  2. Ученици истражују интернет на задату тему након обраде у школи.  3. Одељење се дели на више група и спроводи претрагу на интернету у школи, на часу.  \*Додатна вежба: Користити „Landeskundetipps“ – текст из приручника за наставнике, стр. 58, 59., колико су „зелени“ Берлин, Беч и Лугано. Поткрепити текст пројектовањем слика или кратких видео-клипова поменутих метропола. Одељење се може поделити у три групе, свака група обрађује један град из текста, представља свој град и на крају прави квиз „Ist das richtig?“, друге групе дају одговоре. | | | |
| **Завршни део:**  (5 минута) | Подсећање шта све треба поновити за идући час, упућивање на дигитални уџбеник, где могу још једном радити и слушати садржај који ће се идућег часа проверавати кроз вежбе вокабулара, граматичке вежбе, игре, групни рад, рад у паровима. Најавити ученицима да је наредни час припрема за проверу знања – тест.  Питања и коментари ученика у пленуму. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |