|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 18** | | ОДЕЉЕЊЕ**:** | ДАТУМ**:** | |
| Наставна тема: | Eine super Stimmung! | | | |
| Наставна јединица: | Land und Leute – Im Konservatorium | | | |
| Тип часа: | Обрада | | | |
| Циљ часа: | Примена стечених језичких компетенција у разумевању текстова који описују садржаје везане за тему „Музика“ | | | |
| Очекивани исходи: | **На крају часа ученици ће бити у стању да:**   * разумеју садржај текстова који описују ко, на који начин и када може да упише музички конзерваторијум, као и кратак историјат те установе, * попуне текст, дају одговор или воде дијалог на поменуту тему. | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, рачунар, пројектор | | | |
| Корелација са другим предметима: | Српски језик, енглески језик, музичка култура, историја | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 24 и 25. Као увод у тему наставник поставља следећа питања: Was siehst du? / Was ist auf den Abbildungen zu sehen? Um welches Thema geht es wahrscheinlich? Wann ist Johann Sebastian Bach geboren? – овде поновити изразе везане за године и датуме, употребу *am, im* уз датум/годину, (*am 31.03. 1685*), израз *im Jahre (Im Jahre 1750),* изражавање године без предлога (1750). | | | |
| **Главни део:**  (35 минута) | **Активност 1:** Ученици раде вежбу 1 према упутству, следи семантизација и контрола задатака.  \*Вежбу можете започети тако што ученицима поделите транскрипцију текста који ће слушати, али у облику исечака. Док слушају аудио запис ученици треба да саставе исечке у интегралан текст. Радити у групама. Пустити текст два пута. Тек онда радити вежбу према упутству, семантизацију и проверу тачности задатка.  **Активност 2:** Задатак 2 и 3 раде такође самостално, контрола у пленуму.  **Активност 3:** Задатак 4 се ради у пару. Неколико парова пред одељењем изводи дијалог.  **Активност 4:** Уколико постоје техничке могућности, ученици могу да ураде мини истраживање на интернету на тему које то музичке установе или удружења постоје у месту у којем живе (уколико је место сувише мало, могу се позабавити неким велеградом, по сопственом избору), када су основане те установе/удружења, који су чувени музичари ту студирали/радили/стварали... Резултате истраживања треба усмено да представе одељењу.  Активност 4 може да се реализује на три начина:  1. Ученици истражују код куће на интернету о датој теми/задатку пре данашње лекције (flipped classroom), како би резултате претраге представили пред одељењем на часу.  2. Ученици истражују интернет на задату тему након обраде у школи.  3. Одељење се дели на више група и спроводи претрагу на интернету у школи, на часу.  \*Додатна активност: На следећем линку налази се кратак филм о животу у интернату једног члана чувеног хора „Thomaner“. Након наставник поставља питања и развија се дискусија, на крају је важно да ученици дају своје мишљење о датој теми. Предлог питања за филм:  Wo ist der Thomanerchor?, Wie alt ist der Thomanerchor Leipzig?, Was machen die Jungen im Thomanerchor?, Was singen die Thomaner oft? Wie heißt der Junge im Film?, Wie alt war Lukas, als er zum Thomanerchor kam?, In welche Klasse ging Lukas, als er begann?, Was hat Lukas am Anfang gefühlt?, Wo wohnen die Thomaner?, Was ist ein Internat?, Bis wann bleibt Lukas im Chor?...  <https://www.youtube.com/watch?v=AVGfyORcfsQ&ab_channel=THOMANERCHORLeipzig> | | | |
| **Завршни део:**  (5 минута) | Подсећање шта све треба поновити за идући час, упућивање на дигитални уџбеник, где могу још једном радити и слушати садржај који ће се идућег часа проверавати кроз вежбе вокабулара, граматичке вежбе, игре, групни рад, рад у паровима. Најавити ученицима да је наредни час припрема за проверу знања – тест.  Питања и коментари ученика у пленуму. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |