|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 4** | | ОДЕЉЕЊЕ**:** | ДАТУМ**:** | |
| Наставна тема: | Hier wohne ich gerne! | | | |
| Наставна јединица: | Wortschatz | | | |
| Тип часа: | Вежбање | | | |
| Циљ часа: | Увежбавање вокабулара на тему живота у насељеном подручју, као и вокабулара о средствима јавног превоза, врстама зграда/објеката у граду/насељеном месту. | | | |
| Очекивани исходи: | **На крају часа ученици ће бити у стању да:**   * самостално или уз помоћ наставника именују различите топониме везане за градско насеље, средства јавног превоза и неке саобраћајне знаке, * причају о томе у ком месту живе, у каквом облику становања и како стижу до школе, која превозна средства користе одређени чланови породице, куда радо путују у одређеном добу године. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, рачунар, пројектор | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу, исписује наслов на табли, саопштава циљ(еве) часа, упућује ученике на радни лист (стр. 6 и 7). Као увод у понављање и увежбавање садржаја са претходног часа поставља питања попут: Wo wohnst du?, Wohnst du in einem Einfamilienhaus oder in einem Hochhaus?, Wie fährst du zur Schule?... Читање домаћег задатка, ученици се јављају и читају примере реченица са наставног листића, наставник коригује евентуалне грешке. | | | |
| **Главни део:**  (35 минута) | **Активност 1:** Ученици самостално раде вежбe 1-6, након сваке вежбе контролишу се одговори појединачним читањем, врше се евентуалне исправке и дају објашњења.  **Активност 2:** Наставник упућује ученике на сликовни речник у радном листу, стр. 64, 65 и 67, задатке раде самостално. Контрола у пленуму.  Додатни задатак: поновити додатни задатак са претходног часа, ученици који нису представили свој део града, сада могу то урадити. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |