|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 62** | | ОДЕЉЕЊЕ**:** | ДАТУМ**:** | |
| Наставна тема: | Модул 10-12 | | | |
| Наставна јединица: | Teste dich! | | | |
| Тип часа: | Утврђивање | | | |
| Циљ часа: | Утврђивање усвојености садржаја модула 10-12 | | | |
| Очекивани исходи: | **На крају часа ученици ће бити у стању да:**   * самостално/уз помоћ наставника и кроз игру процене своје језиче компетенције и стекну увид у свој напредак - које структуре су савладали, а које је потребно још увежбавати. | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, рачунар, коцкице и фигурице за игру | | | |
| Корелација са другим предметима: | Српски језик, енглески језик | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа. Пре преласка на наредну активност, ученици добијају резултате теста, коментар наставника на постигнут успех и објашњење код оних ученика који имају питања или примедбе. Наставник тада упућује ученике на уџбеник, стр. 68, даје објашњење о томе шта се тражи у сваком задатку (поновити у току главног дела часа, према потреби). | | | |
| **Главни део:**  (35 минута) | **Активност 1:** Ученици приступају изради задатака (следити упутства из сваког задатка; реч је о једноставним садржајима и типовима задатака које су ученици већ упознали у свакој поједниначној целини). Време израде: 20 минута.  **Активност 2:** Након што је време за израду задатка истекло, ученици се јављају да читају решења и уз наставникову помоћ ученици анализирају и коригују тачност одговора у сваком задатку. Сами маркирају грешке оловком друге боје и на основу претходно утврђене скале (у договору са наставником) оцењују свој рад. Овај поступак се може урадити и тако да парови ученика један другоме исправљају рад и дају оцену. Тако постају свесни колико је процес оцењивања сложен и боље разумеју критеријуме на основу којих се доноси објективна оцена. Наравно, увек постоји и опција да се уџбеници предају наставнику и он уради оцењивање ученичких радова.  **Активност 3:** Ова активност (Extratour), на стр. 69, представља тренутак опуштања и забаван начин увежбавања и утврђивања усвојености садржаја модула 9-12. Игра се изводи у групама од по четири ученика. Поделити ученицима фигурице и коцкице, подсетити их на основна правила/симболе игре и пружити помоћ, подршку или објашњење када је то потребно. Игра се може увећати, фотокопирати и залепити на картон или ламинирати. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |