|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 56** | | ОДЕЉЕЊЕ**:** | ДАТУМ**:** | |
| Наставна тема: | Schüleraustausch | | | |
| Наставна јединица: | Kommunikation | | | |
| Тип часа: | Обрада | | | |
| Циљ часа: | Упознавање са новим структурама комуникативних ситуација везаних за тему модула | | | |
| Очекивани исходи: | **На крају часа ученици ће бити у стању да:**   * уз помоћ садржаја у уџбенику воде дијалог везан за тему ученичке размене, * предложе неку активност, направе план и постављају питања (индиректна питања) за ученичку размену или екскурзију, * изразе жаљење и своје мишљење о теми. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, радна свеска, свеска, рачунар | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 62 и 63. | | | |
| **Главни део:**  (35 минута) | **Активност 1:** Ученици раде самостално вежбу 1а, слушају недељни програм активности за ученичку размену и попуњавају табелу. Послушати два пута, а потом се ученици јављају да прочитају садржај који је требало унети у празнине. У вежби 1б сами састављају свој програм активности за ученичку размену, рад у пару или групи. По завршетку задатка парови/групе представљају своје програме другим паровима или читавом одељењу.  **Активност 2:** Ученици уз слушање самостално раде вежбу 2а, контрола у пленуму. У вежби 2б потребно је да ученици постављају индиректна питања партнеру (према датом примеру) – за то користе програм из 2а.  **Активност 3:** Радити вежбу 3 према упутству, обратити пажњу на емотиван изговор (изражавање жаљења). Објаснити разлику у употреби глагола *denken* и *wissen („Wissen ist ein Zustand, Denken ein Prozess.“)*  **Активност 4:** Ученици самостално, према моделу, раде вежбу 4. Потом изводе своје мини дијалоге пред одељењем.  **Активност 5:** Вежба 5 (разумевање слушања) се ради такође у пару, поступити према упутству. Наставник потом прозива по један пар да изведе дијалог.  **Активност 6:** Вежбу 6 радити према упутству у групама од по четири ученика. Уколико је потребно, помоћи ученицима приликом формулисања израза.  **Активност 7:** У радној свесци, стр. 53, урадити вежбу 1 – 4 (уз помоћ уџбеника или свеске), а потом следи читање одговора. Уколико нема довољно времена, вежбе из радне свеске оставити за домаћи задатак.  Додатна активност: сваки ученик треба да припреми документ за најбољег друга/другарицу са ученичке размене. Документ треба да садржи најмање шест дужих, сложених реченица у којима се објашњава зашто волимо тог друга/другарицу. Додатна активност за рад у паровима: Један ученик бира неку познату личност коју би желео да има за партнера на ученичкој размени. Други ученик треба да погоди о којој личности је реч, а добија следеће „трагове“ (овим редом): држављанство, матерњи језик, земља у којој та личност живи, занимање, име.  ***А:*** *Mein Austauschpartner ist Franzose, er spricht Französisch, aber er wohnt in Deutschland, in Bayern. Er ist Fußballspieler: Er spielt für FC Bayern. Er heißt Franck Rate mal!*  ***B****: Vielleicht ist es Franck Ribery?*  \*Пошто се већина вежби на овом часу реализује у паровима, гласањем одабрати најбољи/најуверљивији пар и доделити им неку симболичну, духовиту награду. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |