|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 38** | | ОДЕЉЕЊЕ**:** | ДАТУМ**:** | |
| Наставна тема: | Wir bleiben in Kontakt! | | | |
| Наставна јединица: | Kommunikation | | | |
| Тип часа: | Обрада | | | |
| Циљ часа: | Упознавање са новим структурама комуникативних ситуација везаних за тему доживљаја и активности са распуста | | | |
| Очекивани исходи: | **На крају часа ученици ће бити у стању да:**   * уз помоћ садржаја у уџбенику воде дијалог везан за опис распуста, * опишу дозволе и забране за време распуста користећи глаголе *dürfen* и *müssen* у претериту, * опишу када и за шта користе одређену друштвену мрежу, * користећи императив изразе неколико важних правила о понашању на интернету. | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, радна свеска, свеска, рачунар | | | |
| Корелација са другим предметима: | Српски језик, енглески језик, грађанско васпитање, информатика | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и као увод у час упућује ученике на уџбеник, стр. 42 и 43. | | | |
| **Главни део:**  (35 минута) | **Активност 1:** Ученици слушају вежбу 1 и понављају изговорене изразе. Семантизација непознатих речи у исказима који следе.  **Активност 2:** Ученици у групама раде вежбу 2, свака група пред одељењем представља резултате своје анкете.  **Активност 3:** Радити у паровима, према датом упутству у 3. вежби. Замолити неколико парова да представе свој дијалог пред одељењем.  **Активност 4:** Ученици слушају и понављају исказе у вежби 4, пазити на изговор.  **Активност 5:** Вежба 5 се ради у групама од по четворо, поступити према упутству, свака група даје усмене одговоре на питања из вежбе.  **Активност 6:** Вежбу 6 радити према упутству, нагласити облике модалних глагола *dürfen* и *müssen* у претериту (табела).  **Активност 7:** Ученици у свескама записују примере реченица за вежбу 7. Јављају се да би прочитали примере. Могу је потом извести и у пару, један ученик поставља питање: *Was durftest du im Naturcamp (nicht) machen?* или *Durftest du im Naturcamp im See schwimmen?...* други ученик одговара на питање, а онда се улоге мењају.  **Активност 8:** Уколико постоје услови, ученици истражују на интернету садржај дат у задатку 8. Радити у некоклико група. Резултате истраживања записују у свеске, а онда свака група представља пред одељењем оно што су на инернету сазнали. Због уштеде времена на часу, овај задатак може бити домаћи рад, ученици подељени у групе могу код куће истраживати, а резултат могу ставити на „Padlet“ или неку сличну платформу свима доступну, где остали ученици могу да коментаришу и дају свој коментар на урађен задатак.  **Активност 9:** Овај задатак се такође може радити код куће, резултате изнети на наредном часу. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Домаћи задатак: радна свеска, стр. 37. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |