|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 12** | | ОДЕЉЕЊЕ**:** | ДАТУМ**:** | |
| Наставна тема: | Eine super Stimmung! | | | |
| Наставна јединица: | Eine super Stimmung! - Einstieg | | | |
| Тип часа: | Oбрада | | | |
| Циљ часа: | Упознавање вокабулара модула: називи различитих музичких инструмената и музичких стилова | | | |
| Очекивани исходи: | **На крају часа ученици ће бити у стању да:**   * именују одређене музичке инструменте и стилове, * одређеним придевима адекватно опишу омиљену музику, * воде кратак дијалог о томе које музичке стилове воле, а које не и да те информације пренесу трећем лицу. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, извор звука, рачунар, копија из приручника, стр. 136 | | | |
| Корелација са другим предметима: | Српски језик, енглески језик, музичка култура, историја | | | |
| **ТОК ЧАСА** | | | | |
| **Уводни део:**  (10 минута) | Наставник најављује нову наставну јединицу за данашњи час, исписује наслов на табли, упућује ученике на уџбеник (стр.16, 17), саопштава циљ(еве) часа.  Пре преласка на нову наставну јединицу, ученици добијају резултате теста, коментар наставника на постигнут успех и објашњење код оних ученика који имају питања или примедбе.  (Пошто је читав модул посвећен музици, још док ученици улазе у учионицу може се пустити неки хит са немачког говорног подручја или исечак неког класичног дела који је већини ученика познат, а час почети питањима: Kennt ihr dieses Lied/diesen Musiktitel?, Woher kenn ihr es/ihn?..., па тек онда упутити ученике на уџбеник и циљ часа.) | | | |
| **Главни део:**  (30 минута) | **Активност 1:** Прокоментарисати заједно са ученицима наслов текста, погледати илустрацију у уџбенику и поставити неколико питања (Was ist auf dem Bild? Was meint ihr, was bedeutet die Überschrift?) Ученици дају претпоставке о преводу наслова, након тога урадити семантизацију наслова.  **Активност 2:** Ученици раде вежбу 1 самостално, према датом моделу. **Активност 3:** Вежба 2 – наставник неколицини ученика поставља питања из вежбе, проширује их додатним питањима, а потом ученици у пару раде вежбу користећи иста питања.  **Активност 4:** Ученици слушају и понављају изразе из вежбе 3а, потом раде 3б, наставник поставља питањe неколицини ученика, као и додатно питање „Warum?“, питање и одговоре записати на табли и у свескама.  **Активност 5:** Семантизација придева из вежбе, ученици потом помоћу пет придева усмено описују омиљену музику.  **Активност 6:** Након тога следи вежба 5а у којој ученици воде дијалог по моделу, наставник прозива неколико парова. У задатку 5б ученици трећој особи преносе дијалог из 5а.  \*Додатни задатак: Ученици цртају две колоне на један лист папира: изнад колоне са омиљеним музичким стиловима нацртају срце, а изнад колоне са стиловима који им се не допадају – прецртано срце. Када сви ученици попуне табеле, наставник сакупља папириће. Један ученик насумично бира један лист и чита наглас, а остали треба да погоде о коме се ради. Er/Sie hört gern… Seine/Ihre Lieblingsband ist… Das ist doch…  Копија из приручника - уколико преостане времена, може се извести игра „Лов на аутограме“ („Autogrammjagd“). Ученици добијају копију за рад. Током шетње по одељењу, постављају питања што већем броју другова и другарица. Када неко одговори са „да“, та особа даје аутограм. Чим први ученик сакупи по један потпис за свако питање, каже „Стоп!“ о потера за аутограмима се завршава. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика.  Домаћи задатак: научити нове изразе и глаголе помоћу вежбе „Bilde Sätze mit…“. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |