|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 59** | | ОДЕЉЕЊЕ**:** | ДАТУМ**:** | |
| Наставна тема: | Schüleraustausch | | | |
| Наставна јединица: | Land und Leute – PASCH-Schulen | | | |
| Тип часа: | Обрада | | | |
| Циљ часа: | Примена стечених језичких компетенција у разумевању текстова који описују садржаје везане за тему „Размена ученика“ | | | |
| Очекивани исходи: | **На крају часа ученици ће бити у стању да:**   * разумеју садржај текста који описују иницијативу „Школе: Партнери будућности“ (PASCH), * разумеју интервју и коригују погрешне реченице везане за интервју, * уоче и именују сличности и разлике у одређеним културама, * опишу своје искуство о ученичкој размени (уколико га има) или изразе жељу где би желели да иду на размену и образложе зашто. | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, свеска, рачунар, пројектор | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и упућује ученике на уџбеник, стр. 66 и 67. Као увод у тему наставник поставља следећа питања: Was siehst du? / Was ist auf den Abbildungen zu sehen? Um welches Thema geht es wahrscheinlich? | | | |
| **Главни део:**  (35 минута) | **Активност 1:** Ученици раде вежбу 1 према упутству, наставник прозива неколико ученика да прочитају наглас сваки пасус текста, следи семантизација и контрола задатака. Навести школе овог типа у Србији и предности њихове сарадње са Гете институтом. Прилком појашњавања ове иницијативе може се користити текст из приручника, стр. 87.  **Активност 2:** Задатак 2а је разумевање слушања, контрола у пленуму. У делу 2б ученици коригују погрешне реченице, јављају се да прочитају решење. Транскрипција текста се може користити за додатне вежбе у оквиру ове активности:  Мини-квиз: питања са три понуђена одговора на основу текста  Текст без интерпункције и великих слова - ученици уређују текст  Текст са пазнинама – ученици их попуњавају  Транскрипт у деловима – ученици исечени транскрипт слажу по реченицама или пасусима  Превод одломка/важних реченица  „Погрешна“ транскрипција – ученици откривају и исправљају намерне грешке у тексту транскрипције  **Активност 3:** Задатак 3 се ради у пару. Помоћи око формулације неких израза. Потом на табли записати све сличности и разлике између култура наше земље и културе Немачке, које су парови сакупили, ученици их преписују у свеске.  **Активност 4:** Уколико постоје техничке могућности, ученици могу да ураде мини истраживање на интернету, самостално или у групама, бирају тему:   1. Које то PASCH установе постоје у месту у којем живе (уколико је место сувише мало, могу се позабавити неким другим градом, по сопственом избору), када је започета сарадња тих установа и „PASCH“ иницијативе, које су њихове активности и резултати сарадње... Резултате истраживања треба усмено да представе одељењу. Садржај истраживања се може ставити и на „Padlet“ платформу (или неку другу, сличног типа), тако да је свим ученицима доступан за читање и коментар. 2. „PASCH-Global“ – о чему је тачно реч, ко поставља прилог(е), који је садржај прилога, зашто се ученицима (не)допада прилог...   Активност 4 може да се реализује на три начина:  1. Ученици истражују код куће на интернету о датој теми/задатку пре данашње лекције (flipped classroom), како би резултате претраге представили пред одељењем на часу.  2. Ученици истражују интернет на задату тему након обраде у школи.  3. Одељење се дели на више група и спроводи претрагу на интернету у школи, на часу.  \*Уколико сам наставник има искуства у сарадњи са „PASCH“ иницијативом, његово излагање, фотографије и видео-клипови ће оставити најдубљи утисак на ученике. | | | |
| **Завршни део:**  (5 минута) | Подсећање шта све треба поновити за идући час, упућивање на дигитални уџбеник, где могу још једном радити и слушати садржај који ће се идућег часа проверавати кроз вежбе вокабулара, граматичке вежбе, игре, групни рад, рад у паровима. Најавити ученицима да је наредни час припрема за проверу знања – тест.  Питања и коментари ученика у пленуму. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |