|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 47** | | ОДЕЉЕЊЕ**:** | ДАТУМ**:** | |
| Наставна тема: | Wir feiern! | | | |
| Наставна јединица: | Kommunikation | | | |
| Тип часа: | Обрада | | | |
| Циљ часа: | Упознавање са новим структурама комуникативних ситуација везаних за тему регионалних празника и прослава | | | |
| Очекивани исходи: | **На крају часа ученици ће бити у стању да:**   * уз помоћ садржаја у уџбенику воде дијалог везан за поменуту тему, али у прошлости (употреба претерита и перфекта), * уз помоћ уџбеника воде дијалог о омиљеном празнику или прослави. | | | |
| Облик рада: | Фронтални, индивидуални, у пару, у групи, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, радна свеска, свеска, рачунар | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли, саопштава циљ(еве) часа и као увод у час упућује ученике на уџбеник, стр. 52 и 53. | | | |
| **Главни део:**  (35 минута) | **Активност 1:** Ученици слушају вежбу 1 и понављају изговорене изразе. Семантизација непознатих речи у исказима који следе. Помоћу приложеног граматичког поља објаснити употребу претерита и перфекта (посебно нагласити структуру зависне реченице у перфекту).  **Активност 2:** Ученици подељени у неколико мањих група раде вежбу 2, а потом свака група представља резултат свој рада. Гласањем одредити најбољу групу и доделити јој симболичан поклон, у духу неке од поменутих традиција.  **Активност 3:** Радити у паровима, према датом плану рада и упутству у 3. вежби. За ову вежбу би било добро припремити папир у боји, па по завршетку рада окачити честитке ученика по учионици, тако да су свима видљиве и доступне. **Активност 4:** Ученици слушају и понављају дијалог у вежби 4, пазити на изговор.  **Активност 5:** Вежба 5 се ради у пару, поступити према упутству, информације о радном времену објеката, цени улазница и начину доласка до жељеног објекта за особу Б се налазе у уџбенику на страни 74. Наставник прозива по један пар за сваку ситуацију, помаже и коригује ученицима у току дијалога, уколико се укаже потреба. Један дијалог записати на табли, остали пишу у свескама.  **Активност 6:** Вежбу 6 радити у групама од по четири ученика, према упутству. Наставник помаже око превода неких израза. Свака група записује резултате свог рада, тако да на крају на табли стоји списак традиционалних прослава и празника нашег региона.  **Активност 7:** Вежбу 6 радити према упутству, препорука: 6б обавезно написати као домаћи задатак (претходно је урадити усмено, ако задатак налаже у дијалошкој форми на часу) и окачити опис на „Padlet“ или неку другу платформу, где ученици могу да прочитају радове својих другара и дају пригодан коментар.  **Активност 8:** Ова вежба (7 - пантомима) је вежба опуштања, радити према упутству.  **Активност 8:** Задатак 8 адити у пару, дијалоге писати према датом упутству, наставник пружа помоћ где је то потребно.  У радној свесци, стр. 45, самостално урадити вежбу 1, 2 и 4, а потом следи читање одговора и израда задатка 4 који је уствари дискусија (следити упутство). | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. Домаћи задатак: радна свеска, стр. 45, задатак 5 и уџбеник, стр. 53, задатак 6б (на „Padlet“-у). | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |