|  |  |  |  |  |
| --- | --- | --- | --- | --- |
| ПРЕДМЕТ: **Немачки језик** | | | | |
| НАПОМЕНА: **Ова припрема представља типизирани предлог реализације часа и као такав служи као основа за рад. Очекивано је прилагођавање садржаја, редоследа као и темпа рада конкретној групи, ситуацији или календару.** | | | | |
| УЏБЕНИК: **Alle an Bord, за 8. разред основне школе, други страни језик, четврта година учења** | | | | ИЗДАВАЧ: **Ели, Дата Статус** |
| НАСТАВНИК**:** | | | | |
| ЧАС БРОЈ**: 5** | | ОДЕЉЕЊЕ**:** | ДАТУМ**:** | |
| Наставна тема: | Hier wohne ich gerne! | | | |
| Наставна јединица: | In der Stadt und auf dem Land | | | |
| Тип часа: | Обрада | | | |
| Циљ часа: | Разумевање текста у форми дијалога на тему живота у граду и живота на селу | | | |
| Очекивани исходи: | **На крају часа ученици ће бити у стању да:**   * разумеју и реагују на исказе везане за тему живота у граду и на селу, * поставе одговарајуће питање и дају одговор, * дају своје мишљење о теми и опишу укратко свој идеалан град. | | | |
| Облик рада: | Фронтални, индивидуални, у пару, пленум | | | |
| Наставне методе: | Слушање, писање, дијалошка, монолошка метода | | | |
| Наставна средства: | Табла, уџбеник, радна свеска, свеска, рачунар, пројектор | | | |
| Корелација са другим предметима: | Српски језик, енглески језик, грађанско васпитање, географија | | | |
| **ТОК ЧАСА** | | | | |
| **Уводни део:**  (5 минута) | Наставник најављује нову наставну јединицу за данашњи час, исписује наслов на табли „In der Stadt und auf dem Land“ (уџбеник, стр. 8), саопштава циљ(еве) часа. | | | |
| **Главни део:**  (35 минута) | **Активност 1:** Прокоментарисати заједно са ученицима наслов текста, погледати илустрацију у уџбенику и поставити неколико питања (Wer sind die Schüler\*innen? Wo sind sie? Worüber sprechen sie?).  **Активност 2:** Послушати дијалог вежбе 1, потом ученици читају у паровима, урадити семантизацију и поставити питања везана за дијалог. Записати их на табли, као и одговоре ученика. Ученици записују то у свеске.  Овај дијалог је могуће слушати и читати и уз „караоке“ функцију у дигиталној варијанти уџбеника (изговорен текст је приказан у виду „титла“). У том случају, препоручује се подела ученика у групе од по отприлике петоро. Ученици који читају дијалог могу симултано да читају текст са спикером, а може се и понављати одређени сегмент, зауставити или поновити одређена реченица, тако да је читање, изговор и разумевање за ученике знатно олакшано. Ова функција се налази у дигиталном уџбенику (EliDigiBook → Kursbuck → Bookresources → organised by typ → Karaoke → In der Stadt und auf dem Land).  **Активност 3:** За вежбу 2а поновити слушање дијалога и маркирати решења, провера у пленуму. У вежби 2б исправити погрешне реченице, ученици се јављају, записују корекцију на табли, а остали у својим свескама.  **Активност 4:** Послушати још једном дијалог и кориговати реченице у вежби 3. **Активност 5:** Прочитати текст, уз помоћ наставника протумачити називе нових појмова и написати превод у свескама, ученици индивидуално записују одговоре на питања у књизи. Усмена провера. По завршетку ове вежбе ученици могу да дају опис свог града из снова, у том случају помоћи са следећим питањима: Wie sollte die Traumstadt aussehen?, Welche Geschäfte oder Gebäude sollte es geben?, Wann sollten diese geöffnet sein?, Wie sollten sich die Menschen fortbewegen?, Was wird für die Umwelt getan?  **Активност 6:** Фонетска вежба, следити упутство.  **Активност 7:** У радној свесци, стр. 8, самостално урадити вежбу 1 и 2, а потом следи читање одговора. | | | |
| **Завршни део:**  (5 минута) | Сумирање пређеног садржаја у пленуму, потенцијална питања ученика. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |